Bi Mwanukuzi kupitia kampuni yake The Look ameandaa mashindano hayo kwa mara kwanza mwaka huu. Mashindano hayo yamekuwa yakiyumba kwa miaka kadhaa lakini mwaka huu kumekuwa na mwamko wa kipekee.  

Kilele cha mashindano hayo kilikuwa siku ya Jumamosi ambapo mlimbwende Queenelizabeth Makune aliibuka mshindi. Pamoja na vitu vingine, mlimbwende huyo alizawadiwa gari na waandaaji wa shindano hilo. 

Hatahivyo, wakosoaji mitandaoni walikashifu ubora wa zawadi hiyo wakisema haiendani na hadhi ya mashindano hayo. Baadhi ya wakosoaji walienda mbali zaidi na kusema mashindano hayo hayakupendeza.

Akiongea na BBC Bi. Mwanukuzi ambaye pia ni mshindi wa mashindano hayo mwaka 1998 amesema licha ya changamoto zilizokuwepo malengo yake ni kuendelea kupeperusha bendera ya Miss Tanzania. 

Wakosoaji wanadai zawadi ya gari iliyotolewa haiendani na hadhi ya taji la Miss Tanzania.

"Haya mashindalo licha ya kwamba yalikuwa yameshuka, watu wengi walikuwa wanayataka kwa sababu ni brand ya taifa. 

Ni kitu kikubwa sana. Kwa mtizamo wa kibiashara ni kitu kizuri kama ambavyo ilivyo Miss World na mashindano mengine," amesema Bi Mwanukuzi na kuongeza: "Mimi nimepata baraka zote za serikali watu, wanaona hii ni brand kwahiyo usifikiri kwamba hata kama mambo yameenda vizuri sana kila kitu kitasifiwa, Hapana.

 Na chapili mashindano tumefanya katika kipindi kigumu ambacho kilikuwa hakuna sponsorship (udhamini) kwa hiyo karibu kila kitu nimegharamikia mwenyewe."

Muandaaji wa mashindano ya Miss Tanzania Basila Mwanukuzi ameimbia BBC kuwa anaamini mashindano ya mwaka ujao yatafana zaidi.

Bi Mwanukuzi amesema picha ambazo zimesambazwa mitandaoni zinazoonesha gari la zawadi likiwa limechakaa ni za kutengeneza "... watu hao hao ambao wanachuki ndio wanachukua picha (za zawadi ya gari) na kuzi edit (hariri) na kusambaza mitandaoni...mtu akiona na kinaonekana cha kwa kweli siyo rahisi (kutoamini) hadi aone ile zawadi nyengine. 

Lakini nashukuru watu waliokuwepo na walioona live (mbashara) ndio hao hao wanaonitetea huko mitandaoni kuonesha kitu... \n\nNipe kichwa kizuri cha makala hapo juu.
Basila Mwanukuzi: Nimetumia gharama zangu kuandaa Miss Tanzania